Diari Oficial de la Generalitat Valenciana


Sumari del DOGV 6418, del 16-12-2010 (2010/12111)

Notificació de la sentència dictada en el judici ordinari número 530/2009.
--------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12703


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici ordinari número 530/2009. [2010/12584]  
Judici procediment ordinari 000530/2009.  
Part demandant: Atlantis Compañía de Seguros y Reaseguros, SA.  
Part demandada: María Alegría Campos Romero.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 466/2010  
Objecte del judici: ordinaris.  
Torrevieja, 25 d'octubre de 2010.   
Rafael Ruiz Giménez, magistrat jutge titular del Jutjat de Primera Instància número 3 d'aquesta ciutat, he vist aquestes actuacions de judici ordinari, seguides en aquest Jutjat amb el número 530/2009, a instàncies de la mercantil Atlantis Compañia de Seguros y Reaseguros, SA, representada pel procurador dels tribunals Jaime Martínez Rico i assistida pel lletrat Estevan Mataix, contra María Alegría Campos Romero, en rebel·lia processal, en l'exercici d'una acció subrogatòria per a reclamar una quantitat.  
Vistos els preceptes legals esmentats i tots altres que hi són aplicables de forma general,  
Dispositiva  
Estime de forma íntegra la demanda interposada per la mercantil Atlantis Compañía de Seguros y Reaseguros, SA, representada pel procurador dels tribunals Jaime Martínez Rico i assistida pel procurador Estevan Mataix, contra María Alegría Campos Romero, en rebel·lia processal, i condemne la part demandada a pagar a la demandant la quantitat de quatre mil cinc-cents trenta-nou euros i cinquanta cèntims (4.539,50 euros), més els interessos moratoris legals en la forma explicitada en el fonament de dret quart, amb la condemna a costes a la part demandada.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi, i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Així, aquesta és la meua sentència que, definitivament jutjant en aquesta instància, pronuncie, mane i firme.  
Publicació. La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la seua data, davant de mi, el secretari; en done fe».  
Atés que es desconeix el domicili o la residència actuals de la part demandada, per la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació i en el Diari Oficial de la Comunitat Valenciana.  
Torrevieja, 25 d'octubre de 2010.- La secretària judicial: Ana Mª Lacalle Espallardó.